gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl gl gl gl gl gl de en sv fr de de gl gl gl gl ceb gl gl gl gl gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Ás portas do Nadal, os prezos tiran para arriba
Martes, terza feira, 27 de setembro de 2022
O IPC sobe en Galiza seis décimas e sitúase no 0,3%, un incremento que se corresponde coa media estatal e que estivo liderado polo petróleo e o calzado.
A inflación rexistra en Galiza por segundo mes consecutivo taxas positivas. Desta vez, o incremento equipárase coa taxa estatal e o IPC sobe en novembro seis décimas, situándose nun 0,3%. A suba do prezo do petróleo e mailo comportamento das cotizacións de vestido e calzado son os responsábeis destas cifras e adiantan que o ano pechará con inflación positiva. Así se deduce dos datos ofrecidos este martes polo Instituto Nacional de Estatística (INE).
A Coruña, por diante
Se atendemos ao comportamento do IPC en función das demarcacións provinciais, A Coruña rexistrou o maior aumento, cun 0,5%. Na beira contraria atópase Ourense, cun decrecemento do 0,1, única provincia con taxa negativa. Mentres, en Pontevedra, a evolución foi inflacionista nun 0,2% e en Lugo os prezos permaneceron invariábeis.
Hai que atender tamén a outra novidade que ofrecen os datos de novembro: na comparativa intermensual co anterior mes de outubro houbo un aumento xeralizado en todas as provincias cifrado no 0,6% en toda Galiza, por enriba da media estatal (0,5%).
Se atendemos aos datos por capítulos, os grupos que tiveron un comportamento menos inflacionista en novembro foron o ocio e a cultura, cun -0,6%. Séguelle o eido dos cafés e restaurantes, onde os prezos baixaron outras catro décimas.
Pola contra, os grupos con maiores subas de prezos foron os do vestido e o calzado cun 4% e o transporte cun 1,1%. Todo apunta a cuestións como a suba da cotización dos carburantes, fronte á baixada que experimentaron o ano pasado, e ó incremento do prezo da roupa logo dunhas rebaixas máis acentuadas que o período anterior, como explicacións a este comportamento.
Mentres, na evolución interanual, a maior caída rexistrouse en alimentos e bebidas non alcohólicas, cun -2,1%. Séguenlle o vestido, calzado e medicina (-1,0%). Pola contra, as subas máis destacadas producíronse en bebidas alcohólicas e tabaco (11,1%), ensino (2,5%) e hoteis, cafés e restaurantes (2,1%).
Anterior: Galiza lidera a suba de prezos (datos de outubro)
Índice de Prezos ao Consumo (IPC) de novembro (INE)
Galiza lidera a suba de prezos
Feijoo recúa e asegura que manterá os 200 euros dos pensionistas
Os prezos, en caída libre
As rebaixas fan baixar a inflación máis que a media española
Caen os prezos por enriba da media estatal
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O vestido e o calzado foron o grupo máis inflacionista do pasado mes de novembro en Galiza (4%)
A cotización dos carburantes tamén tiraron para arriba dos prezos
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto